ທ່ານ Kerry ຮ້ອງຂໍໃຫ້ ສະພາສູງ ອະນຸມັດ ການໃຊ້ກຳລັງ​ ຕໍ່ກຸ່ມລັດອິສລາມ 
ລັດຖະມົນຕີ​ຕ່າງປະ​ເທດ John Kerry ​​ຮຽກຮ້ອງໃຫ້ສະພາສູງ ອະນຸມັດການໃຊ້​ກຳລັງ ຕໍ່​ກຸ່ມລັດ​ອິສລາມ ​ຕາມທີ່ ປະທານາທິບໍດີ ​ໂອ​ບາ​ມາ ຮ້ອງຂໍໄປນັ້ນ.
ລັດຖະມົນຕີຕ່າງປະເທດສະຫະລັດ ທ່ານ John Kerry ໄດ້ໄປມີ ໜ້າຢູ່ສະພາສູງ ໃນວັນພຸດວານນີ້ ເພື່ອຂໍການອະນຸມັດໂດຍສະພາ ສູງ ຕໍ່ການຮ້ອງຂໍອະນຸຍາດ ໃຊ້ກຳລັງຕໍ່ຕ້ານພວກລັດອິສລາມ ຂອງປະທານາທິບໍດີ ບາຣັກ ໂອບາມາ ທ່ານ Kerry ກ່າວຕໍ່ຄະນະກຳມະການ ຄວາມສຳພັນກັບຕ່າງ ປະເທດ ວ່າ ການໃຫ້ການອະນຸມັດໂດຍລັດຖະສະພານັ້ນ ຈະ ລົບລ້າງຄວາມບໍ່ແນ່ໃຈໃດໆ ທີ່ວ່າຊາວອາເມຣິກັນ ມີຄວາມປຸ້ມ ລຸມສາມັກຄີກັນ ໃນຄວາມພະຍາຍາມ ເພື່ອເອົາຊະນະພວກຫົວ ຮຸນແຮງ ແລະ ຜູ້ໃດກໍ່ຕາມທີ່ກ່ຽວຂ້ອງກັບພວກເຂົານັ້ນ ທ່ານ Kerry ກ່າວຖະແຫລງຕໍ່ບັນດາຜູ້ແທນ ວ່າ ໃນຂະນະທີ່ ປະທານາທິບໍດີ ໂອບາມາ ແມ່ນມີອຳນາດຕາມ ກົດໝາຍຢູ່ແລ້ວ ທີ່ຈະປະຕິບັດ ການຕໍ່ຕ້ານພວກລັດອິສລາມ ໄດ້ ທ່ານ Kerry ກ່າວວ່າ ການອະນຸມັດຈາກລັດຖະສະພາ ຈະອຳນວຍໃຫ້ປະທານາທິບໍດີ ສາມາດເຄື່ອນໄຫວໄດ້ ໂດຍ ບໍ່ມີຂໍ້ຈຳກັດ ໃນການປະຕິບັດງານ ທາງທະຫານທີ່ຈະສຳເລັດ ຜົນໄດ້ ທ່ານ Kerry ຮຽກຮ້ອງໃຫ້ສະພາສູງ ຫລີກລ້ຽງເລື້ອງການເມືອງ ພາຍໃນພັກ ເມື່ອພິຈາລະ ນາ ຄຳຮ້ອງຂໍຂອງປະທານາທິບໍດີ ທ່ານກ່າວອີກວ່າ ການຕອບໂຕ້ຕໍ່ການຂົ່ມຂູ່ຈາກລັດອິສລາມນັ້ນ ມັນບໍ່ແມ່ນບັນຫາເລື້ອງຂອງພັກການເມືອງໃດນຶ່ງ